Vyhodnotenie medzirezortného pripomienkového konania

Správa o stave podnikateľského prostredia v Slovenskej republike s návrhmi na jeho zlepšovanie 

Spôsob pripomienkového konania	Naliehavosť v termíne. 	
Počet vznesených pripomienok, z toho zásadných	59  / 6 	
Počet vyhodnotených pripomienok	58 	
		
Počet akceptovaných pripomienok, z toho zásadných	53  / 6 	
Počet čiastočne akceptovaných pripomienok, z toho zásadných	0  / 0 	
Počet neakceptovaných pripomienok, z toho zásadných	5  / 0 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo spravodlivosti Slovenskej republiky 	3 (3o,0z) 	 	 	 	
2 .	Ministerstvo vnútra Slovenskej republiky 	 	 	x 	 	
3 .	Ministerstvo financií Slovenskej republiky 	14 (12o,2z) 	 	 	 	
4 .	Ministerstvo kultúry Slovenskej republiky 	 	 	x 	 	
5 .	Ministerstvo hospodárstva Slovenskej republiky 	 	 	 	x 	
6 .	Ministerstvo dopravy, výstavby a regionálneho rozvoja Slovenskej republiky 	 	 	x 	 	
7 .	Ministerstvo pôdohospodárstva a rozvoja vidieka Slovenskej republiky 	2 (2o,0z) 	 	 	 	
8 .	Ministerstvo výstavby a regionálneho rozvoja Slovenskej republiky 	 	 	 	x 	
9 .	Ministerstvo obrany Slovenskej republiky 	 	 	x 	 	
10 .	Ministerstvo zahraničných vecí Slovenskej republiky 	 	 	x 	 	
11 .	Ministerstvo práce, sociálnych vecí a rodiny Slovenskej republiky 	7 (5o,2z) 	 	 	 	
12 .	Ministerstvo životného prostredia Slovenskej republiky  	1 (1o,0z) 	 	 	 	
13 .	Ministerstvo školstva, vedy, výskumu a športu Slovenskej republiky 	1 (1o,0z) 	 	 	 	
14 .	Ministerstvo zdravotníctva Slovenskej republiky 	 	 	x 	 	
15 .	Úrad vlády Slovenskej republiky 	 	 	x 	 	
16 .	Protimonopolný úrad Slovenskej republiky 	1 (0o,1z) 	 	 	 	
17 .	Štatistický úrad Slovenskej republiky 	28 (27o,1z) 	 	 	 	
18 .	Úrad geodézie, kartografie a katastra Slovenskej republiky 	1 (1o,0z) 	 	 	 	
19 .	Úrad jadrového dozoru Slovenskej republiky 	 	 	x 	 	
20 .	Úrad pre normalizáciu, metrológiu a skúšobníctvo Slovenskej republiky 	1 (1o,0z) 	 	 	 	
21 .	Úrad pre verejné obstarávanie 	 	 	x 	 	
22 .	Úrad priemyselného vlastníctva Slovenskej republiky 	 	 	x 	 	
23 .	Správa štátnych hmotných rezerv Slovenskej republiky 	 	 	x 	 	
24 .	Národný bezpečnostný úrad 	 	 	x 	 	
25 .	Podpredseda vlády SR pre ľudské práva a národnostné menšiny 	 	 	x 	 	
26 .	Generálna prokuratúra Slovenskej republiky 	 	 	x 	 	
27 .	Úrad na ochranu osobných údajov Slovenskej republiky 	 	 	 	x 	
28 .	Centrum pre medzinárodnoprávnu ochranu detí a mládeže 	 	 	 	x 	
29 .	Ústredie práce, sociálnych vecí a rodiny 	 	 	 	x 	
30 .	Odbor vládnej agendy Úradu vlády 	 	 	 	x 	
31 .	Európske spotrebiteľské centrum 	 	 	 	x 	
32 .	Štátny dopravný úrad 	 	 	 	x 	
33 .	Odbor verejného obstarávania MŽP SR 	 	 	 	x 	
34 .	Úrad splnomocnenca vlády SR pre územnú samosprávu, integrovaný manažment povodí a krajiny 	 	 	 	x 	
35 .	Odbor právnych služieb a odvolacích konaní 	 	 	 	x 	
36 .	Operačné stredisko záchrannej zdravotnej služby 	 	 	 	x 	
37 .	Asociácia záchrannej zdravotnej služby 	 	 	 	x 	
38 .	Slovenská obchodná a priemyselná komora 	 	 	x 	 	
39 .	Sociálna poisťovňa 	 	 	x 	 	
	SPOLU	59 (53o,6z) 	0 (0o,0z) 	15 	14 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
MS SR 	K časti 3 vlastného materiálu, podčasti Splnené opatrenia, úloha A.2: 
Úloha B.1 v spojení s úlohou A.2 vyplývajúcou z prílohy č. 1 materiálu schváleného uznesením vlády Slovenskej republiky č. 486 z 6.7.2011 znie: 
Skrátenie lehoty registrového súdu na zápis spoločnosti do obchodného registra z 5 dní na 2 dni. Zmena lehoty na odoslanie oznámenia o odmietnutí vykonania zápisu zo strany registrového súdu na 2 dni. 

K poznámke o nevyriešení otázky skrátenia lehoty pre vystavenie a odoslanie oznámenia o odmietnutí vykonania zápisu považujeme za potrebné uviesť, že v zmysle ustanovenia § 8 ods. 4 druhá veta zákona č. 530/2003 Z. z. o obchodnom registri a o zmene a doplnení niektorých zákonov v znení neskorších predpisov tak registrový súd robí bezodkladne po uplynutí lehoty pre posúdenie splnenia podmienok pre vykonanie zápisu v obchodnom registri. Z uvedeného vyplýva, že nie je potrebné ani nevyhnutné „skracovať“ lehotu na dva dni, nakoľko by de facto nedošlo k jej skráteniu, ale naopak k predĺženiu, pretože lehota je momentálne určená slovami „bez zbytočného odkladu“, čo definuje registrovým súdom prísnejšiu lehotu pre vybavenie. 
V tejto súvislosti odporúčame predkladateľovi prehodnotiť uvádzanú informáciu o stave plnenia predmetnej úlohy. 
Okrem ustanovenia § 8 ods. 4 druhá veta zákona č. 530/2003 Z.z. o obchodnom registri a o zmene a doplnení niektorých zákonov v znení neskorších predpisov odporúčame do pozornosti predkaldateľa aj ustanovenia § 223 a nasl. vyhlášky Ministerstva spravodlivosti Slovenskej republiky č. 543/2005 Z.z. o Spravovacom a kancelárskom poriadku pre okresné súdy, krajské súdy, Špeciálny súd a vojenské súdy v znení neskorších predpisov. 	O 	A 	Text upravený v zmysle pripomienky. 	
MS SR 	K časti 4 vlastného materiálu, podčasti Princíp 2): 
Vo vzťahu k odporúčaniu formulovanému v druhej odrážke by sme chceli upozorniť predkladateľa na znenie ustanovenia § 11 ods. 1 a 2 zákona č. 7/2005 Z. z. o konkurze a reštrukturalizácií a o zmene a doplnení niektorých zákonov v znení neskorších predpisov. Odporúčanie uvedené v prvej vete je už v súčasnosti zabezpečené. 
Naviac novelu zákona č. 7/2005 Z. z. o konkurze a reštrukturalizácií a o zmene a doplnení niektorých zákonov v znení neskorších predpisov vykonanou zákonom č. 348/2011 Z. z., ktorou došlo okrem iného k úprave „konania“ o vyhlásení konkurzu v prípade veriteľského návrhu (tzn. zmena v definícii hmotnoprávnych predpokladov na podanie veriteľského návrhu na vyhlásenie konkurzu) tak, aby konanie bolo efektívne a rýchle, avšak pri zohľadnení odôvodnenej požiadavky na možnosť dlžníka účinne sa brániť veriteľskému návrhu na vyhlásenie konkurzu v prípade, že jeho úpadok je sporný. 
Uvedenou novelou je sledovaný zámer definovaný v odporúčaní, ďalšie koncepčné zmeny v dohľadnej dobe neodporúčame, a to vzhľadom na skutočnosť, že zmeny a doplnenia vykonané zákonom č. 348/2011 Z. z. vstúpia do účinnosti 1.1.2012, tzn. v súčasnosti nevieme zhodnotiť ich aplikáciu v praxi a teda ani prípadnú potrebu ďalších zmien. 

Vo vzťahu k odporúčaniu formulovanému v piatej odrážke by sme chceli upozorniť predkladateľa na jeho nezrozumiteľnosť, povinnosť oznámiť podozrenie zo spáchania trestného činu je povinnosťou každého subjektu, ktorý takými informáciami disponuje.  	O 	A 	Odporúčanie vypustené. 	
MS SR 	K časti 4 vlastného materiálu, podčasti Princíp 4): 
Vo vzťahu k odporúčaniu formulovanému v prvej odrážke by sme chceli upozorniť, že sadzbu súdneho poplatku za prvozápis spoločnosti do obchodného registra nepovažujeme za prvok, ktorý by bol schopný odradiť potencionálnych zakladateľov od založenia obchodnej spoločnosti. Splnenie poplatkovej povinnosti je štandardným a všeobecne prijímaným prvkom, ktorého cieľom je optimalizovať nákladovosť procesu registrácie na strane registračnej autority a na druhej strane má zároveň viesť navrhovateľov k rozvážnemu a informovanému rozhodnutiu, ktorého výsledkom je vznik samostatného subjektu práv a povinností.  	O 	A 	Opatrenie vypustené. 	
MF SR 	Všeobecne 
V nadväznosti na uznesenie vlády SR č. 802 zo dňa 14. decembra 2011 k materiálu „Návrh na zrušenie a zmenu vybraných úloh z uznesení vlády Slovenskej republiky, uložených ministrovi hospodárstva SR“ v rámci ktorého sa, okrem iného, navrhlo zrušiť aj uznesenie vlády SR č. 389/2005 k rozpracovaniu opatrení Akčného plánu rizikového kapitálu Európskej únie na podmienky Slovenskej republiky predpokladám, že v budúcnosti bude Správa o stave podnikateľského prostredia v SR s návrhmi na jeho zlepšovanie doplnená o informáciu o stave rizikového kapitálu. 
 	O 	N 	Ako je i v pripomienke uvedené, uznesením vlády SR č. 802 zo dňa 14. decembra 2011 k materiálu „Návrh na zrušenie a zmenu vybraných úloh z uznesení vlády Slovenskej republiky, uložených ministrovi hospodárstva SR“ bolo uznesenia vlády uznesenie vlády SR č. 389/2005 k rozpracovaniu opatrení Akčného plánu rizikového kapitálu Európskej únie na podmienky Slovenskej republiky zrušené. O doplnení Správy o stave podnikateľského prostredia v SR s návrhmi na jeho zlepšovanie o informáciu o stave rizikového kapitálu sa uvažuje.  	
MF SR 	Vseobecne 
Žiadam odôvodniť, prečo sa materiál o stave podnikateľského prostredia v roku 2010 predkladá až ku koncu roka 2011. Okrem sledovania indikátorov v rámci Doing Business a Svetového ekonomického fóra, odporúčam sledovať aj index ekonomickej slobody, ktorý spracováva washingtonský think-tank The Heritage Foundation v spolupráci s denníkom Wall Street Journal (http://www.heritage.org/index/Country/Slovakia, resp. http://www.heritage.org/index/). 	O 	N 	Súčasťou predkladanej správy sú parciálne témy, súvisiace s problematikou podnikateľského prostredia a s podporou podnikania zo strany štátu, ktoré sú uvedené v prílohách. Informácie za stav a rozvoj malého a stredného podnikania sú dostupné až v septembri nasledujúceho roka (napr. v tomto prípade za rok 2010 len v septembri 2011). Obdobné je to i z údajmi publikovanými Štatistickým úradom SR (zatiaľ nebola na rokovaní vlády SR prezentovaná štatististická správa za rok 2010, údaje za HDP boli Štatistickým úradom SR revidované 10. 11. 2011). 
K odporúčaniu sledovať aj index ekonomickej slobody uvádzame, že správa, hlavne čo sa týka aktuálneho ukazovateľa Business Freedom, ktorý je z hľadiska účelu Správy o stave podnikateľského prostredia v SR s návrhmi na jeho zlepšovanie je podstatný vychádza z hodnotenia Svetovej banky Doing Business 2011 a v predloženom materiáli je použité hodnotenie z Doing Business 2012, teda ide o neporovnateľné údaje. 
 	
MF SR 	K časti Správa o stave podnikateľského prostredia v Slovenskej republike s návrhmi na jeho zlepšovanie 
V úvodnej časti dokumentu (str. 1) odporúčam spomenúť aj stratégiu Minerva 2.0 Slovensko do prvej ligy. V odseku 5 sa spomína, že pri hodnotení stavu podnikateľského prostredia renomovanými výskumno-analytickými inštitúciami sa kladie dôraz predovšetkým na identifikáciu otázok prístupu k financiám, administratívnych bariér, regulačných obmedzení, ľudských zdrojov, vzdelávania, dani a inovácií. Stratégia Minerva 2.0 pokrýva takmer všetky z týchto sfér. 
 	O 	A 	Doplnené. 	
MF SR 	K časti 3. Agenda lepšej regulácie a odpočet plnenia úloh vyplývajúcich z uznesenia vlády SR č. 486 zo 6. júla 2011 k návrhu politiky vlády SR na zlepšenie podnikateľského prostredia v SR  
Časť Splnené opatrenia - Krátkodobé opatrenia: 
Úloha A.2 
Navrhujem v prvej vete doplniť za slová „431/2002 Z. z. o účtovníctve“ slová „v znení neskorších predpisov (ďalej len „zákon o účtovníctve“), schválenej na 26. schôdzi NR SR 1. 12. 2011“ a v druhej vete doplniť za slová „o účtovníctve“ slová „ v znení neskorších predpisov. V zmysle legislatívnych pravidiel je potrebné uvádzať správny a celý názov zákona a tiež z dôvodu jednotného prístupu k vymenovaným zákonom. 
 	O 	A 	Text doplnený. 	
MF SR 	K časti 3. Agenda lepšej regulácie a odpočet plnenia úloh vyplývajúcich z uznesenia vlády SR č. 486 zo 6. júla 2011 k návrhu politiky vlády SR na zlepšenie podnikateľského prostredia v SR  
Časť Splnené opatrenia – Strednodobé opatrenia: 
Úloha B.1.16 
Za číslo zákona 222/2004 odporúčam doplniť „Z. z.“ a upraviť text druhej vety nasledovne: „Predmetom novely zákona o DPH je aj prehodnotenie a úprava ustanovení § 77 zákona, ktoré upravujú zdaňovacie obdobie platiteľa dane.“ 
 	O 	A 	Text upravený. 	
MF SR 	K časti 3. Agenda lepšej regulácie a odpočet plnenia úloh vyplývajúcich z uznesenia vlády SR č. 486 zo 6. júla 2011 k návrhu politiky vlády SR na zlepšenie podnikateľského prostredia v SR  
Úloha B.1.26 
Plnenie úlohy odporúčam upraviť nasledovne: „Registrácia, podania daňového subjektu, oznamovacia povinnosť, ako aj priebežná komunikácia so správcom dane využitím prostriedkov elektronickej komunikácie je upravená v § 13, 33 ods. 2 a 4 a v § 67 zákona č. 563/2009 Z. z. o správe daní (daňový poriadok) a o zmene a doplnení niektorých zákonov, ktorý bol novelizovaný zákonom č. 331/2011 Z. z. Daňový poriadok nadobudne účinnosť 1. januára 2012“. Spresnenie úloh je potrebné nadväzne na znenie daňového poriadku. 
 	O 	A 	Plnenie upravené. 	
MF SR 	K časti 3. Agenda lepšej regulácie a odpočet plnenia úloh vyplývajúcich z uznesenia vlády SR č. 486 zo 6. júla 2011 k návrhu politiky vlády SR na zlepšenie podnikateľského prostredia v SR  
Úloha B.1.27 
Plnenie úlohy odporúčam upraviť nasledovne: „Vytvorenie účtov a dátových schránok podnikateľských subjektov, možnosť prezerania týchto účtov a ich elektronické výpisy upravuje § 33 ods. 1 a 3 a § 56 zákona č. 563/2009 Z. z. o správe daní (daňový poriadok) a o zmene a doplnení niektorých zákonov, ktorý bol novelizovaný zákonom č. 331/2011 Z. z. Uvedené ustanovenia daňového poriadku nadobudnú účinnosť 1. januára 2013“. Spresnenie úloh je potrebné nadväzne na znenie daňového poriadku. 
 	O 	A 	Plnenie upravené. 	
MF SR 	K bodu 4. Odporúčania na ďalšie zlepšovanie podnikateľského prostredia  
Princíp 2) Druhá šanca - zabezpečiť, aby čestní podnikatelia, ktorí zbankrotovali, mohli rýchlo dostať druhú šancu 
Navrhujem nahradiť znenie prvej odrážky „Zabezpečiť aby bola dodržiavaná povinnosť ukladania účtovných závierok do Zb. listín, tak ako to ukladá zákon o účtovníctve č. 431/2002 § 21a tým umožňovať iným podnikateľom preveriť si solventnosť, štruktúru aktív, pasív, cash-flow a pod (odporúčané aj AZZZ SR).“ nasledovným znením: „Zabezpečiť, aby bola dodržiavaná povinnosť ukladania účtovných závierok do Zb. listín, tak ako to ukladá § 21 zákona č. 431/2002 Z. z. o účtovníctve v znení neskorších predpisov do roka 2012 a od roku 2013 ukladanie účtovných závierok do Registra účtovných závierok, tak ako to ukladá § 23a citovaného zákona, a tým umožňovať iným podnikateľom preveriť si solventnosť, štruktúru aktív, pasív, cash-flow a pod (odporúčané aj AZZZ SR).“. 
 	O 	A 	Text nahradený. 	
MF SR 	K bodu 4. Odporúčania na ďalšie zlepšovanie podnikateľského prostredia  
Princíp 6) Financie – uľahčiť MSP prístup k financiám a vytvoriť právne a podnikateľské prostredie, ktoré bude podporovať včasné úhrady obchodných transakcií 
Druhú odrážku v znení „Posilnením a lepším prepojením existujúcich finančných podporných programov (záručné a úverové programy SZRB a NARMSP) s iniciatívou JEREMIE uľahčiť prístup najmä pre začínajúcich podnikateľov k štartovaciemu kapitálu, pravidelne prehodnocovať potrebu doplnenia zdrojov do týchto programov“ odporúčam preformulovať nasledovne: „Posilnením a lepším prepojením existujúcich finančných podporných programov (záručné a úverové programy SZRB a NARMSP) s iniciatívou JEREMIE uľahčiť prístup najmä pre malé a stredné podniky ku kapitálu, pravidelne prehodnocovať vývoj na trhu a potrebu produktov a doplnenia zdrojov do týchto programov.“. 
 	O 	A 	Preformulované. 	
MF SR 	K prílohe č. 1  
V časti „Najdôležitejšie legislatívne zmeny, ktoré nadobudli účinnosť v roku 2010“ navrhujem na str. 3 vypustiť nadpis „Zákon o správe daní a poplatkov“ a text pod nadpisom zahrnúť do časti „Daň z pridanej hodnoty“. Zároveň znenie prvého odseku je potrebné upraviť nasledovne: „Zákon č. 563/2009 Z. z. o správe daní (daňový poriadok) a o zmene a doplnení niektorých zákonov v článku IV zmenil a doplnil zákon č. 222/2004 Z. z. o dani z pridanej hodnoty v znení neskorších predpisov. Uvedeným zákonom sa od 1. januára 2010 vypustil zákaz odpočítania DPH pri kúpe a nájme osobných automobilov patriacich do kategórie M1“. Odkaz na zákon SNR č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov je zmätočný a nadbytočný, pretože ide o novelu zákona o dani z pridanej hodnoty. 
 	O 	A 	Text upravený a doplnený. 	
MF SR 	K prílohe č. 1  
V časti „Najdôležitejšie legislatívne zmeny, ktoré nadobudli účinnosť v roku 2010“ odporúčam na str. 11 v časti „Elektronické registračné pokladnice“ v odseku 2 poslednej vete slovo „publikovanou“ gramaticky upraviť na „“publikovaná“, v odseku 3 za slová „po 30. decembri 2010“ vložiť slovo „prvýkrát“. 	O 	A 	Text upravený. 	
MF SR 	K prílohe č. 1  
V časti „Najdôležitejšie legislatívne zmeny, ktoré boli schválené v roku 2010 (a nadobudli účinnosť až v roku 2011)“ odporúčam na str. 15 v bode 1) upraviť prvú vetu v poznámke v zátvorke nasledovne: „Na Slovensku bola dňom nadobudnutia platnosti zmluvy o pristúpení Slovenskej republiky k Európskej únii (1. máj 2004) jedna sadzba dane vo výške 19%, od 1. januára 2007 sa však opätovne zaviedla aj znížená 10% sadzba dane na lieky a vybraný tovar.“. 	O 	A 	Text upravený. 	
MF SR 	K doložke vybraných vplyvov 
V doložke vybraných vplyvov sa uvádza, že materiál nemá žiadny vplyv na rozpočet verejnej správy. V návrhu uznesenia vlády sa navrhuje, aby vláda vzala Správu o stave podnikateľského prostredia v Slovenskej republike s návrhmi na jeho zlepšovanie na vedomie. Pritom v materiáli v časti 4 Odporúčania na ďalšie zlepšovanie podnikateľského prostredia sa uvádza, že v záujme skvalitnenia podnikateľského prostredia a zlepšenia podmienok pre dlhodobý rozvoj podnikania s dôrazom na malé a stredné podnikanie sa navrhujú opatrenia (vo väzbe na jednotlivé princípy SBA – iniciatíva Small Business Act for Europe). V materiáli je v rámci 9 princípov uvedených veľké množstvo opatrení, z ktorých mnohé môžu mať vplyv na verejné financie. Pri opatreniach nie je uvedený termín ich plnenia, subjekt, ktorý by ich mal realizovať a ani vplyv na rozpočet verejnej správy. 

Vzhľadom na skutočnosť, že mnohé z opatrení môžu mať vplyv na verejné financie, nestotožňujem sa s konštatovaním uvedeným v doložke vybraných vplyvov, že materiál nemá vplyv na rozpočet verejnej správy. Žiadam, aby ku každému opatreniu bola doplnená kvantifikácia vplyvu na rozpočet verejnej správy spolu s uvedením subjektu, ktorý ich bude realizovať, kedy a za akých podmienok. Súčasne je potrebné uviesť, že materiál má negatívny vplyv na rozpočet verejnej správy a vypracovať analýzu vplyvov na rozpočet verejnej správy, v ktorej budú kvantifikované vplyvy na rozpočet verejnej správy za jednotlivé subjekty verejnej správy. Upozorňujem, že podľa § 33 ods. 1 zákona č. 524/2004 Z. z. o rozpočtových pravidlách verejnej správy a o zmene a doplnení niektorých zákonov pri predkladaní materiálov na rokovanie vlády musia byť uvedené a zdôvodnené predpokladané finančné dôsledky na rozpočet verejnej správy na bežný rok a tri nasledujúce rozpočtové roky a spolu s tým musia byť uvedené aj návrhy na úhradu zvýšených výdavkov alebo na náhradu úbytku príjmov. 
 	Z 	A 	V kapitole 4. sú uvedené návrhy na zlepšovanie podnikateľského prostredia. Tieto majú všeobecný odporúčací charakter (nemajú stanovený harmonogram ani gestora). V súčasnosti MH SR do návrhu uznesenia vlády SR neukladá žiadne úlohy, resp. netransformuje žiadne z návrhov na zlepšovanie. Dôvodom je skutočnosť, že v rámci uznesenia vlády SR č. 486/2011 je do roku 2013 uložených rad konkrétnych úloh, ktoré boli uložené príslušným rezortom na plnenie. Materiál, schválený uznesením vlády SR č. 486/2011 obsahoval i doložku na posudzovanie vplyvov. 
MH SR v predložených návrhoch na zlepšovanie podnikateľského prostredia (4. kapitola materiálu) nezakladá žiadne nové finančné požiadavky, tieto návrhy môžu byť zo strany rezortov implementované len za podmienky, že neprekročia schválené rozpočty svojich kapitol. 	
MF SR 	K doložke vybraných vplyvov 
S materiálom bude možné súhlasiť len za podmienky, že navrhované opatrenia nebudú mať negatívny vplyv na rozpočet verejnej správy a potrebné finančné prostriedky na realizáciu opatrení budú zabezpečené len v rámci schváleného rozpočtu verejnej správy na roky 2012 až 2014 za jednotlivé subjekty verejnej správy, resp. bude uvedený návrh na náhradu úbytku príjmov. Návrhy opatrení, ktoré môžu mať negatívny vplyv na rozpočet verejnej správy a nie sú rozpočtovo kryté, žiadam z materiálu vypustiť. 

Pokiaľ predkladateľ trvá na tom, že materiál nemá vplyv na rozpočet verejnej správy žiadam, aby všetky opatrenia, ktoré môžu mať vplyv na rozpočet verejnej správy boli z materiálu vypustené.  	Z 	A 	V rámci kapitoly 4. sú prezentované návrhy na zlepšenie podnikateľského prostredia. Tieto majú odporúčací všeobecný charakter a ich praktická realizácia/uplatnenie je v kompetencii a na rozhodnutí jednotlivých rezortov. 
MH SR v predložených návrhoch na zlepšovanie podnikateľského prostredia (4. kapitola materiálu) nezakladá žiadne nové finančné požiadavky, tieto návrhy môžu byť zo strany rezortov implementované len za podmienky, že neprekročia schválené rozpočty svojich kapitol. 	
MPRV SR 	vlastný materiál, kapitola 2 
V kapitole 2 vlastného materiálu „Hodnotenie podnikateľského prostredia SR z pohľadu medzinárodných inštitúcií a domácich podnikateľov“ odporúčame doplniť hodnotenie Slovenskej republiky aj Organizáciou pre ekonomickú spoluprácu a rozvoj (ďalej len „OECD“). 

Odôvodnenie: 
Slovenská republika je členskou krajinou OECD, ktorá disponuje množstvom indikátorov a indexov (indikátory cesty k rastu, index reštriktívnej regulácie, index investičných reforiem /IRI/ a iné) a štatistických prehľadov a hodnotenie len Svetovou bankou, Svetovým ekonomickým fórom a Podnikateľskou alianciou Slovenska je podľa nášho názoru do určitej miery zúžené. 
 	O 	N 	Najaktuálnejšie hodnotenie SR Organizáciou pre ekonomickú spoluprácu a rozvoj bolo v Správe o stave podnikateľského prostredia v Slovenskej republike s návrhmi na jeho zlepšovanie, ktorá bola schválená uznesením vlády SR 160 z 2. marca 2011. 	
MPRV SR 	vlastný materiál, časť 2.2 
V časti 2.2. „Svetové ekonomické fórum“ na 10. strane, v prvom odseku, odporúčame upraviť text „neefektívna poľnohospodárska politika (120.)“ tak, aby odzrkadľoval príslušný indikátor 6.08 Náklady na poľnohospodársku politiku. 

Odôvodnenie: 
Náklady na poľnohospodársku politiku odrážajú komplexné náklady na pôdohospodárstvo ako súčasť životného prostredia (mimo produkčných aj napr. dodržiavanie dobrých poľnohospodárskych a environmentálnych podmienok /GAEC/, krížového plnenia), ako aj trvalo udržateľného hospodárstva v spojení s vysokou politikou kvality a bezpečnosťou. V takomto ponímaní je zložité definovať „efektívnosť“ poľnohospodárskej politiky len na základe ukazovateľa nákladov. 
 	O 	A 	Text upravený. 	
MPSVR SR 	vo vlastnom materiáli v bode 3 
Agenda lepšej regulácie a odpočet plnenia úloh vyplývajúcich z uznesenia vlády SR č. 486 zo 6. júla 2011 k návrhu politiky vlády SR na zlepšenie podnikateľského prostredia v SR - Splnené opatrenia, Strednodobé: Úlohy: B.1.9, B.1.13 a B.1.39, na str. 14 na konci ods. 1 vložiť text: „Návrh zákona bol opätovne prerokovaný na 26. schôdzi NR SR, uznesenie číslo 705 zo dňa 29. 11. 2011 a postupuje do redakcie.“. 

 	O 	A 	Text doplnený. 	
MPSVR SR 	vo vlastnom materiáli k bodu 4 
Odporúčania na ďalšie zlepšovanie podnikateľského prostredia 
Princíp 3) Najskôr myslieť v malom – vytvárať pravidlá podľa zásady „najskôr myslieť v malom“, vypustiť druhý a tretí odsek. 
Zákonník práce vychádza zo základného pravidla zabezpečenia práv zamestnancov, ktoré je možné na základe Zákonníka práce ďalej zlepšovať („najmenej“), t.j. neumožňuje dohodnúť so zamestnancom nižší štandard práv, aký mu zabezpečuje Zákonník práce. 

Zákonník práce upravuje výpovedný dôvod porušenie pracovnej disciplíny, ako aj dôvod na okamžité skončenie pracovného pomeru pre závažné porušenie pracovnej disciplíny, ktoré môže zamestnávateľ uplatniť na základe platného a účinného znenia Zákonníka práce. To, či bola škoda spôsobená zamestnancom môže s konečnou platnosťou (v prípade, ak zamestnanec odmietne zodpovednosť za škodu) rozhodnúť až súd. V praxi sa mnohí zamestnanci osobitne poisťujú pre prípad možného spôsobenia škody zamestnávateľovi (škoda môže byť spôsobená aj z nedbanlivosti). Z hľadiska nastavenia právnej regulácie zodpovednosti za škodu v Zákonníku práce, ako ani z hľadiska praktického využitia zavedenie výpovedného dôvodu zamestnanca – spôsobenie škody zamestnávateľovi v rozsahu väčšom ako štvornásobok priemernej mzdy zamestnanca v SR, nie je opodstatnené. 
 	Z 	A 	Odrážky 2 a 3 vypustené. 	
MPSVR SR 	v prílohe č. 1 - Pracovná zdravotná služba 
str. 8 predposledný a posledný odsek na zmenu účinnú od 1.1.2012. Dňa 1. 1. 2012 nadobudne účinnosť novela zákona č. 124/2006 Z. z. o bezpečnosti a ochrany zdravia pri práci a o zmene a doplnení niektorých zákonov v znení neskorších predpisov a ktorým sa dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov, ktorým sa upravuje výkon pracovnej zdravotnej služby. Zamestnávateľ nebude povinný zabezpečiť pracovnú zdravotnú službu pre zamestnancov, ktorí vykonávajú práce zaradené do prvej alebo druhej kategórie. Zabezpečovať pracovnú zdravotnú službu bude povinné len pre zamestnancov, ktorí vykonávajú práce zaradené do tretej alebo štvrtej kategórie, a to bez ohľadu na počet zamestnancov. 	O 	A 	Text doplnený. 	
MPSVR SR 	v prílohe č. 1 Zákonník práce 
predmetná právna úprava uvedená v prílohe č. 1, str. 5 – Zákonník práce bola zmenená zákonom č. 257/2011 Z. z. s účinnosťou od 1.9.2011. Ide o § 48 Zákonníka práce, podľa ktorého „Pracovný pomer na určitú dobu možno dohodnúť najdlhšie na tri roky. Pracovný pomer na určitú dobu možno predĺžiť alebo opätovne dohodnúť v rámci troch rokov najviac trikrát.“.  	O 	A 	Text doplnený. 	
MPSVR SR 	v prílohe č. 1, Kolektívne vyjednávanie 
predmetná právna úprava bola zmenená už v roku 2010 s účinnosťou od 31.12.2010 zákonom č. 557/2010 Z. z. Podľa § 7 ods. 1 zákona č. 2/1991 Zb. o kolektívnom vyjednávaní „Na spoločný písomný návrh zmluvných strán kolektívnej zmluvy vyššieho stupňa a za podmienok ustanovených týmto zákonom ministerstvo môže všeobecne záväzným právnym predpisom rozšíriť záväznosť kolektívnej zmluvy vyššieho stupňa na zamestnávateľov v odvetví, v ktorom je táto kolektívna zmluva vyššieho stupňa uzatvorená. Predmetom návrhu na rozšírenie záväznosti kolektívnej zmluvy vyššieho stupňa môže byť len niektoré z odvetví, pre ktoré bola uzatvorená kolektívna zmluva vyššieho stupňa. Všeobecne záväzný právny predpis podľa prvej vety sa vyhlási uverejnením jeho úplného znenia v Zbierke zákonov Slovenskej republiky.“. Podľa § 7 ods. 2 „ministerstvo môže rozšíriť záväznosť kolektívnej zmluvy vyššieho stupňa podľa odseku 1 len na zamestnávateľa, na ktorého sa nevzťahuje záväznosť inej kolektívnej zmluvy vyššieho stupňa, a ak zamestnávateľ s rozšírením záväznosti kolektívnej zmluvy vyššieho stupňa súhlasí.“. Z uvedeného vyplýva, že na konkrétneho zamestnávateľa možno kolektívnu zmluvu vyššiu stupňa v odvetví rozšíriť, len ak s jej rozšírením na seba súhlasí. 

 	O 	A 	Text upravený v zmysle pripomienky. 	
MPSVR SR 	príloha č. 2 Poznámka 
Poznamenávame, že podklad do Prílohy č. 2 k Správe o stave podnikateľského prostredia v Slovenskej republike s návrhmi na jeho zlepšovanie uvedený na str. 47 - 49 podnadpis „Poskytnutá pomoc malým a stredným podnikom“ po podnadpis „Poskytnutá pomoc z Operačného programu Zamestnanosť a sociálna inklúzia“ poskytla Kancelária generálneho riaditeľa Ústredia práce, sociálnych vecí a rodiny priamo Národnej agentúre pre rozvoj malého a stredného podnikania, ktorá túto časť správy spracovala pre MH SR. 

 	O 	A 	 	
MPSVR SR 	v prílohe č. 2, Stav a rozvoj malého a stredného podnikania v roku 2010, str. 47, kapitola 4.3 MPSVR SR 
- vypustiť odsek 2 až 5 vrátane podnadpisu 4.3.1 Ústredie práce, sociálnych vecí a rodiny, 
- za odsek 1 vložiť nový odsek v znení: „Podpora MSP bola v roku 2010 realizovaná predovšetkým prostredníctvom nástrojov aktívnej politiky trhu práce (APTP) v zmysle zákona č. 5/2004 Z. z. o službách zamestnanosti a o zmene 
a doplnení niektorých zákonov v znení neskorších predpisov, ktoré boli zabezpečované Ústredím práce, sociálnych vecí a rodiny a úradmi práce, sociálnych vecí a rodiny.“ 
- na str. 49 pod tabuľku uviesť „Zdroj: ÚPSVR“. 
 	Z 	A 	Odseky 2 až 5 vrátane podnadpisu 4.3.1 boli vypustené. Tabuľka č. 5.2 uvedený zdroj v zmysle pripomienky. 	
MŽP SR 	k vlastnému materiálu, Kapitola 1. Vývoj podnikateľského prostredia v roku 2010, Odsek o vývoji zamestnanosti.  
Navrhujeme špecifikovať: 
1. Zdroj údajov – výberové zisťovanie podľa metodiky ESA95 alebo evidencia Ústredia práce, sociálnych vecí a rodiny. 
2. Či sa jedná údaje sezónne očistené, alebo nie – teda či údaje odzrkadľujú vplyv sezónnych prác. 
 	O 	N 	Dáta vychádzajú z informácií zaslaných Štatistickým úradom SR. 	
MŠVVaŠ SR 	 
bez pripomienok 	O 	A 	 	
PMÚ SR 	K Princípu 5) Verejné obstarávanie a štátna pomoc- prispôsobenie nástrojov verejnej politiky potrebám MSP, uľahčiť MSP účasť na verejnom obstarávaní a lepšie využiť prostriedky štátnej pomoci pre MSP. 
V uvedenom návrhu sa konštatuje, že v rámci vyššie uvedeného princípu sa majú: „zavádzať pravidlá transparentnosti do systému verejného obstarávania na všetkých úrovniach verejnej správy- uprednostnením výrobcov a poskytovateľov služieb pred sprostredkovateľmi, výberom iba účastníkov s jasnou stopou a históriou...“ 

Zákon o verejnom obstarávaní stanovuje kritériá, na základe ktorých je možné vybrať z predložených ponúk vo verejnom obstarávaní. V § 35 zákona o verejnom obstarávaní sa uvádza, že verejný obstarávateľ vyhodnocuje ponuky na základe ekonomicky najvýhodnejšej ponuky alebo najnižšej ceny. Stanovenie kritérií, tak ako sú uvedené v predloženom materiáli považujem za diskriminačné s potenciálom deformovať súťaž medzi uchádzačmi vo verejnom obstarávaní. Tieto kritériá nemajú ani oporu v zákone o verejnom obstarávaní a sú v rozpore s kritériami stanovenými týmto zákonom. Okrem toho ich uplatnenie môže byť v priamom rozpore s deklarovaným cieľom transparentnosti vo verejnom obstarávaní a môžu viesť naopak k netransparentnému výberu ponúk. Dovoľujem si tiež upozorniť na ustanovenie § 34 ods. 11 zákona o verejnom obstarávaní, v ktorom sa uvádza, že pravidlá na hodnotenie kritérií musia byť nediskriminačné a musia podporovať spravodlivú súťaž. 

Z vyššie uvedených dôvodov trvám na vypustení tohto problematického ustanovenia z predloženého materiálu. 
 	Z 	A 	Odrážka vypustená. 	
ŠÚ SR 	K správe o stave podnikateľského prostredia 
V 4 kapitole 3. princíp šiesta zarážka žiadame text vypustiť. 

Odôvodnenie: 
Nie je možné zjednotiť termíny predloženia všetkých štatistických výkazov a hlásení na posledný deň mesiaca, nie len štatistických výkazov v oblasti zahraničného obchodu, t.z. Intrastatu, súhrnného výkazu a oznamovacej povinnosti. Rovnako nie je možné zjednotiť ani termíny pri výkazoch, ktoré sú zaradené do Programu štátnych štatistických zisťovaní sú termíny ich predkladania harmonizované predovšetkým so záväznými termínmi pre poskytovanie údajov Eurostatu. Z uvedeného dôvodu sa termíny pre štátne štatistické výkazníctvo nemôžu zjednocovať s termínmi výkazníctva mimo Programu štátnych štatistických zisťovaní (napr. výkazmi ministerstva financií SR atď.) na rovnaký deň, napr. na posledný deň mesiaca. Zjednotenie termínu by znemožnilo plnenie dôležitých termínov predkladania a zverejňovania štatistických údajov (termín prvého zverejnenia údajov, rýchle odhady atď.) 

Na uvedenej pripomienke úrad trvá 
 	Z 	A 	Odrážka vypustená. 	
ŠÚ SR 	K správe o stave podnikateľského prostredia - štvrtá časť Princíp 1) Podnikanie - vytvoriť prostredie, v ktorom môžu podnikatelia a rodinné podniky rásť a byť odmeňovaní za svoje podnikateľské úsilie 
Odporúčame doplniť definíciu „rodinný podnik“. Pravdepodobne ide o domácnosti, ktoré dostávajú od štátu dotácie, ale doteraz sme sa nestretli so žiadnou oficiálnou definíciou. 
 	O 	A 	Doplnením textu. 	
ŠÚ SR 	K prílohe č. 1 
Odporúčame v časti Daň z príjmov (str. 1) za slovami „č. 222/2004 Z. z. o dani z pridanej hodnoty v znení neskorších predpisov“ pripojiť tieto slová: „(ďalej len „zákon o DPH“)“ a skratku v texte dôsledne využívať. Podobne odporúčame upraviť aj slová „samostatne zárobkovo činné osoby“ (str. 3). 
 	O 	A 	Upravené. 	
ŠÚ SR 	K prílohe č. 2 
Odporúčame zaviesť skratky a dôsledne ich v texte využívať. Skratky odporúčame umiestniť na také miesto, kde sa skracované slová použijú prvýkrát. 
 	O 	A 	 	
ŠÚ SR 	K prílohe č. 2 bod 3.5 Postavenie MSP vo vybraných odvetviach  
Odporúčame v poslednom odseku slová „(sekcia FA“) nahradiť slovami “(sekcia F)”. 
 	O 	A 	Nahradené. 	
ŠÚ SR 	K prílohe č. 2 bod 3.5 Postavenie MSP vo vybraných odvetviach  
Odporúčame doplniť do bodu 3.5 informáciu, že údaje v tab. č. 3.3, 3.4, 3.5, 3.6 a 3.7 za roky 2007 a 2008 vychádzajú z triedenia tržieb podľa klasifikácie OKEČ a za roky 2009 a 2010 z triedenia podľa revidovanej klasifikácie SK NACE. 
 	O 	A 	Doplnené - posledná veta 5. odstavca. 	
ŠÚ SR 	K prílohe č. 2 bod 3.5 Postavenie MSP vo vybraných odvetviach  
Odporúčame v časti Stavebníctvo v prvom odseku slová „o 4,4 %“ nahradiť slovami „o 4,6 %“. 
 	O 	A 	Upravené. 	
ŠÚ SR 	K prílohe č. 2 bod 3.5 Postavenie MSP vo vybraných odvetviach 
Odporúčame v časti Stavebníctvo v tabuľke č. 3.4 doplniť vysvetlivku k hlavičke tabuľky č. 3.4 „*) Bez stavebných závodov nestavebných podnikov“. 
 	O 	A 	Doplnené. 	
ŠÚ SR 	K prílohe č. 2 bod 3.5 Postavenie MSP vo vybraných odvetviach  
Odporúčame v časti Obchod upraviť text druhom odseku nasledovne: „Tržby v maloobchode po medziročnom poklese v roku 2009 zaznamenali pokles aj v roku 2010 (o 2,2 %) na úroveň 17 294,1 mil. Eur. Najvyšší pokles v absolútnej hodnote zaznamenali tržby v maloobchode s potravinami, nápojmi a tabakom v špecializovaných predajniach, v maloobchode so zariadeniami pre IKT v špecializovaných predajniach, v maloobchode s pohonnými látkami v špecializovaných predajniach a v maloobchode ostatného tovaru v špecializovaných predajniach. Naopak tržby vzrástli v maloobchode v nešpecializovaných predajniach a v maloobchode s ostatným tovarom pre domácnosť v špecializovaných predajniach.“. 
 	O 	A 	Upravené. 	
ŠÚ SR 	K prílohe č. 2 bod 3.5 Postavenie MSP vo vybraných odvetviach  
Odporúčame v časti Obchod upraviť text za tabuľkou nasledovne: „Tržby podnikov za všetky veľkostné kategórie boli medziročne vyššie o 1,1 %.“. 
 	O 	A 	Upravené. 	
ŠÚ SR 	K prílohe č. 2 bod 3.5 Postavenie MSP vo vybraných odvetviach  
Odporúčame v časti Vybrané trhové služby v tabuľke č. 3.7 opraviť číselné hodnoty vyplývajúce zo spresnenia štatistických údajov a následne spresniť príslušné podiely v grafe č.11 
v stĺpci rok 2010 v riadku Malé podniky (10-49) slová „2116,7“ nahradiť slovami „2136,7“ 
v stĺpci rok 2010 v riadku MSP slová „7397,5“ nahradiť slovami „ 7417,5“. 
v stĺpci podiel v roku 2010 v % v riadku Malé podniky (10-49) slová „24,7 %“ nahradiť slovami „ 24,9 %“ 
v stĺpci podiel v roku 2010 v % v riadku Stredné podniky (50-249) slová „21,5%“ nahradiť slovami „21,4 %“. 
v stĺpci Index 2010/2009 v b.c. v riadku Malé podniky (10-49) slová „97,4“ nahradiť slovami 98,3 
v stĺpci Index 2010/2009 v b.c. v riadku MSP slová „107,8“ nahradiť slovami „108,1“. 
 	O 	A 	Číselné hodnoty upravené. 	
ŠÚ SR 	K prílohe č. 2 bod 3.5 Postavenie MSP vo vybraných odvetviach  
Odporúčame v časti Vybrané trhové služby upraviť text odseku nasledujúceho za tabuľkou č. 3.7 nasledovne: „Z celkového objemu tržieb bolo 25,7 % výsledkom činnosti mikro podnikov, 24,9 % malých podnikov, 21,4 % stredných podnikov, 14,4 % živnostníkov a 13,6 % veľkých podnikov. Medziročný rast tržieb súvisel hlavne s rastom tržieb u živnostníkov v bežných cenách o 26,3 %, stredných podnikov o 16,0 %, mikro podnikov o 3,8 % a veľkých podnikov o 4,2 %. Tržby malých podnikov medziročne poklesli o 1,7 %. MSP vrátane živnostníkov realizovali v roku 2010 tržby medziročne vyššie v bežných cenách o 8,1 %.“. 
 	O 	A 	Upravené. 	
ŠÚ SR 	K prílohe č. 2 bod 3.7 
Odporúčame v prvom odseku prvú vetu preformulovať nasledovne: 
“Štatistický úrad SR od roku 2007 publikuje údaje o počte vzniknutých a zaniknutých ekonomických subjektov podľa spoločnej metodiky OECD a Eurostatu pre Demografiu podnikov.......”. 
 	O 	A 	Text nahradený. 	
ŠÚ SR 	K prílohe č. 2 bod 3. 7 
Odporúčame v druhom odseku tretiu vetu upraviť nasledovne: 
„Z celkového počtu novovzniknutých subjektov bolo vo veľkostnej kategórii s 0-4 zamestnancami 95,5 % subjektov.” . 
 	O 	A 	Upravené. 	
ŠÚ SR 	K prílohe č. 2 bod 3.7 
Odporúčame v treťom odseku slová „(sekcie NACE B až N)“ nahradiť slovami (SK NACE B až N)“. 
 	O 	A 	Nahradené. 	
ŠÚ SR 	K prílohe č. 2 bod 3.7 
Odporúčame v treťom odseku slová „v oblasti informácií a komunikácií“ nahradiť slovami „v oblasti informácií a komunikácie“. 
 	O 	A 	Upravené. 	
ŠÚ SR 	K prílohe č. 2 bod 3. 7  
Odporúčame v prvom odseku za tabuľkou č. 3.8 slová „NACE Rev 1. 1“ nahradiť slovami “OKEČ”. 
 	O 	A 	Nahradené. 	
ŠÚ SR 	K prílohe č. 2 bod 3. 7  
Odporúčame v druhom odseku za tabuľkou č. 3.8 slová „(kategória OKEČ C až K)“ nahradiť slovami „(sekcia OKEČ C až K )”. 
 	O 	A 	Nahradené. 	
ŠÚ SR 	K prílohe č. 2 tabuľka č. 3.11 Podiel novo vzniknutých subjektov na celkovom počte aktívnych subjektov v jednotlivých rokoch od svojho vzniku vo vybraných odvetviach v SR v roku 2007 (v %)  
Odporúčame uviesť názov 1. stĺpca “Odvetvie (podľa SK NACE)”. 
 	O 	A 	Zmenený názov stĺpca. 	
ŠÚ SR 	K prílohe č. 2 bod 3.8 Regionálne hľadisko 
Odporúčame v časti Bratislavský kraj, druhom odseku, 4. a 3. vetu od konca – opraviť nasledovne: “Z celkového počtu fyzických osôb – podnikateľov bolo 58 282 živnostníkov, 3 782 podnikajúcich v slobodných povolaniach a 485 samostatne hospodáriacich roľníkov. Z územného hľadiska najviac zaregistrovaných fyzických osôb – podnikateľov malo sídlo v okrese Bratislava V (19,8 %) a v okrese Bratislava II (17,9 %).“. 
 	O 	A 	Nahradené textom pripomienky. 	
ŠÚ SR 	K prílohe č. 2 bod 3.8 Regionálne hľadisko 
Odporúčame v časti Trnavský kraj, druhom odseku , 3. a 2. vetu od konca – opraviť nasledovne: „Z celkového počtu fyzických osôb – podnikateľov bolo 42 004 živnostníkov, 1 593 podnikajúcich v slobodných povolaniach a 896 samostatne hospodáriacich roľníkov. Najviac zaregistrovaných fyzických osôb – podnikateľov malo sídlo v okrese Dunajská streda (25,6 %), okrese Trnava (21,7 %) a Galanta (18,8 %)“. 
 	O 	A 	Upravené. 	
ŠÚ SR 	K prílohe č. 2 bod 3.8 Regionálne hľadisko 
Odporúčame v časti Trenčiansky kraj, druhom odseku, 3. a 2. vetu od konca opraviť nasledovne: „Z celkového počtu fyzických osôb – podnikateľov bolo 43 553 živnostníkov, 1 770 podnikajúcich v slobodných povolaniach a 281 samostatne hospodáriacich roľníkov. Z územného hľadiska najviac zaregistrovaných fyzických osôb – podnikateľov malo sídlo v okrese Prievidza (21,8 %), okrese Trenčín (19,6 %) a v okrese Považská Bystrica (13,8 %)“. 
 	O 	A 	Upravené. 	
ŠÚ SR 	K prílohe č. 2 bod 3.8 Regionálne hľadisko 
Odporúčame v časti Nitriansky kraj, druhom odseku, 2. vetu od konca opraviť nasledovne: „Z územného hľadiska najviac zaregistrovaných fyzických osôb – podnikateľov malo sídlo v ....”. 
 	O 	A 	Upravené. 	
ŠÚ SR 	K prílohe č. 2 bod 3.8 Regionálne hľadisko 
Odporúčame v časti Žilinský kraj, druhom odseku, 4. a 3. vetu od konca opraviť nasledovne: “Počet fyzických osôb – podnikateľov medziročne poklesol o 0,5 %. Z fyzických osôb – podnikateľov najviac dominovali živnostníci, ktorých počet dosiahol 56 079.”. 
 	O 	A 	Upravené. 	
ŠÚ SR 	K prílohe č. 2 bod 3.8 Regionálne hľadisko 
Odporúčame v časti Banskobystrický kraj, druhom odseku, 2. vetu od konca – opraviť nasledovne: „Z celkového počtu fyzických osôb – podnikateľov bolo 41 156 živnostníkov, 2 060 podnikajúcich v slobodných povolaniach a 1 357 samostatne hospodáriacich roľníkov, pričom viac ako pätina (21,8 %) zaregistrovaných fyzických osôb –podnikateľov mala sídlo v okrese Banská Bystrica“. 
 	O 	A 	Upravené. 	
ŠÚ SR 	K prílohe č. 2 bod 3.8 Regionálne hľadisko 
Odporúčame v časti Prešovský kraj v druhom odseku a časti Košický kraj v druhom odseku slová „Z celkového počtu fyzických osôb bolo.....“ nahradiť slovami „Z celkového počtu fyzických osôb – podnikateľov bolo ....“ 
 	O 	A 	Nahradené v zmysle pripomienky. 	
ŠÚ SR 	K správe a prílohe č. 2  
Upozorňujeme, že obsahujú údaje o HDP z pred revízie. Revidované údaje boli zverejnené 10. 11. 2011. 
 	O 	A 	Upravené. 	
ÚGKK SR 	K registrácii majetku - str. 6 
V súvislosti s úlohou B.22 uznesenia vlády SR č. 160/2011 Úrad geodézie, kartografie a katastra Slovenskej republiky vypracoval návrh zákona, ktorým sa mení a dopĺňa zákon č. 162/1995 Z. z. o katastri nehnuteľnosti a o zápise vlastníckych a iných práv k nehnuteľnostiam v znení neskorších predpisov a posunul ho do legislatívneho procesu. V tomto návrhu zákona boli okrem iného zapracované požiadavky vyplývajúce z predmetnej úlohy. Vzhľadom na skrátenie funkčného obdobia Národnej rady Slovenskej republiky a uznesenie vlády SR č. 726/2011 zo dňa 16.11.2011, tento materiál nebude predmetom ďalšieho legislatívneho procesu a bude opätovne zaradený do legislatívneho procesu v roku 2012.  	O 	A 	Zapracované. 	
ÚNMS SR 	všeobecne 
Návrh uznesenia navrhujeme nahradiť návrhom záznamu z rokovania vlády SR, nakoľko ide len o informatívny materiál, ktorý má vláda SR vziať na vedomie. 	O 	N 	Materiál obsahuje práve návrh uznesenia vlády SR z dôvodu, aby bol prerokovaný ako riadny bod rokovania vlády SR a nie v rámci informatívnych materiálov.